Շեկոյի տան քրդերը, իմանալով, որ Աղջեն այլևս չկա, արդեն համարձակվում են Աղջեի մեծ աղջկան՝ Հռիփսիմեին փախցնել հայտնի Ջամիլ աղային կնության տալու համար: Հիսուն օր անց՝ 1916-ի գարնանը Աղջեի կինը և կենդանի մնացած չորս երեխաները հասնում են Մուշ և միանում գաղթականների խմբին։ Չորս տարվա դեգերումներից հետո Աղջեի ընտանիքը հասնում է Ալեքպոլի գավառի Թալինի ենթաշրջանի Աշնակ գյուղ։